Diari Oficial de la Generalitat Valenciana


Sumari del DOGV 9483, del 02-12-2022 (2022/11210)

RESOLUCIÓ de 30 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, d'acció concertada en matèria de serveis socials en el sector d'infància i adolescència per als exercicis 2022, 2023 i 2024, servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines MENTORA PLUS), en el marc del Pla de recuperació, transformació i resiliència, finançat per la Unió Europea NextGeneration-EU, lot IX València II.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9483

Data del DOGV
:   02-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11735


Data del document
:   30-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 30 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, d'acció concertada en matèria de serveis socials en el sector d'infància i adolescència per als exercicis 2022, 2023 i 2024, servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines MENTORA PLUS), en el marc del Pla de recuperació, transformació i resiliència, finançat per la Unió Europea NextGeneration-EU, lot IX València II. [2022/11485]  
  
  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 27 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea Next Generation-EU (DOGV 9352, 01.06.2022), d'ara en avant Resolució de 27 de maig de 2022, en relació amb el concert del lot IX València II, que va quedar desert en la convocatòria anterior, i respecte del qual es va obrir nou termini de presentació de sol·licituds en virtut de la Resolució, de 18 d'octubre de 2022, de la Vicepresidència i Conselleria d'Igualtat i Polítiques Inclusives, per la qual s'obri un nou termini de presentació de sol·licituds a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024 (servei de suport a l'emancipació i l'autonomia personal d'adolescents i persones joves extutelades o en risc d'exclusió social -oficines Mentora Plus-), en el marc del Pla de recuperació, transformació i resiliència, finançat per la Unió Europea Next Generation-EU (DOGV 9456, 25.10.2022, i d'acord amb els següents  
  
  
Antecedents de fet  
Primer. De conformitat amb l'article 9 de la Resolució de 27 de maig de 2022, abans esmentada, s'ha dut a terme la instrucció del procediment de referència segons consta en les actes de la comissió instructora de data 28 de novembre de 2022.  
Així mateix, consta la comprovació per la comissió instructora del compliment dels requisits generals establits en els articles 7 i 8 del Decret 181/2017, de 17 de novembre, del Consell (DOGV 8197, 23.12.2017), pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, així com el compliment de l'article 5 de la resolució de convocatòria, per a optar i accedir al règim d'acció concertada. Així mateix, de conformitat amb la resolució de convocatòria, s'ha verificat que les entitats compleixen els principis transversals del Pla de recuperació, transformació i resiliència (PRTR), aprovat per l'Acord del Consell de Ministres de 27 d'abril de 2021 i amb els principis de gestió específics recollits en l'article 2 de l'Ordre HFP/1030/2021, de 29 de setembre, per la qual es configura el sistema de gestió del PRTR.  
Segon. L'article 12 de la Resolució de 27 de maig de 2022, estableix que la Comissió d'Avaluació, amb la remissió prèvia per la Comissió Instructora, serà l'encarregada d'elaborar una relació ordenada de participants en el procediment de selecció que hagen acreditat els requisits exigits, amb la puntuació atorgada en el procediment de selecció d'acord amb els criteris de valoració que estan desenvolupats i ponderats en la convocatòria i que, d'acord amb aquesta relació, s'elaborarà la proposta de resolució, que haurà de remetre's al titular de la direcció general amb competències en matèria d'infància i adolescència, en la qual s'haurà de determinar l'entitat o les entitats, que havent obtingut la major puntuació per a cada lot, es proposa per a la formalització de l'acord d'acció concertada i el nombre de lots per concertar amb cada entitat d'iniciativa social, les quals hauran de quedar a la disposició de la conselleria a partir del moment en què s'especifique en la resolució de concessió del concert social. Una vegada instruïts els expedients i esmenades les sol·licituds, es va constituir la Comissió d'Avaluació per a valorar la proposta remesa per la Comissió instructora i elaborar aquesta proposta de resolució amb la puntuació fixada de conformitat amb el barem establit en l'article 10 de la resolució de convocatòria.  
  
  
Fonaments de dret  
Primer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
Segon. La Resolució, de 27 de maig de 2022, de la Vicepresidència i Conselleria d'Igualtat i Polítiques Inclusives, convoca els acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea Next Generation-EU.  
Tercer. És competent per a resoldre la persona titular de la Direcció General d'Infància i Adolescència, per delegació de la persona titular de la Conselleria, a proposta de la Comissió de Valoració i tenint en compte les disponibilitats pressupostàries existents, en els termes establits en l'article 13 de la convocatòria.  
Quart. Existeix crèdit adequat i suficient per a l'adopció d'aquest acord a càrrec del programa pressupostari 313.99 MRR polítiques inclusives, capítol IV, aplicació pressupostària 32.48.07.019.10.7, línia S1153000, Oficines Mentora Plus, servei de suport a l'autonomia personal i emancipació de persones joves, dels pressupostos de la Generalitat Valenciana per als anys 2022, 2023 i 2024, per uns imports de 17.851,74 euros per a 2022, 220.647,49 euros per a 2023 i de 132.572,38 euros per a 2024. La resolució proposada per als exercicis 2023 i 2024 queda condicionada a l'existència de crèdit adequat i suficient en aquests pressupostos.  
  
I per tot això, d'acord amb l'article 13 de la Resolució de 27 de maig de 2022, resol.  
  
Primer. Concessió  
Aprovar l'acord d'acció concertada per al lot IX València II de conformitat amb la puntuació i la distribució del crèdit recollits en l'annex I.  
Així mateix, aprovar la concessió del concert social per al lot IX València II per als anys 2022, 2023 i 2024; per a l'exercici 2022, amb un import de 17.851,74 euros; per a l'exercici 2023, amb un import de 220.647,49 euros, i per a l'exercici 2024, amb un import de 132.572,38 euros a càrrec del programa pressupostari 313.99 MRR polítiques inclusives, capítol IV, aplicació pressupostària 58.61.02.480.36.8, línia S1153000, «Oficines Mentora Plus», servei de suport a l'autonomia personal i emancipació de persones joves, dels pressupostos de la Generalitat Valenciana per als anys 2022, 2023 i 2024, i quedant la resolució proposada per als exercicis 2023 i 2024 condicionada a l'existència de crèdit adequat i suficient en aquests pressupostos.  
La concertació del servei aprovada en aquesta resolució queda subjecta a la subscripció del document administratiu de formalització del concert social dins del termini dels 30 dies següents a la publicació de la resolució de concessió, d'acord amb el que s'estableix en l'article 18 de la convocatòria.  
  
Segon. Denegació  
Denegar el concert social per al lot IX València II a l'entitat que s'indica en l'annex II, ja que, de conformitat amb l'article 9.3 de la resolució de convocatòria i, malgrat haver superat la puntuació mínima per a accedir al règim d'acció concertada establida en 50 punts, una altra entitat ha obtingut una puntuació major per al mateix lot, i el concert ha de formalitzar-se amb aquelles entitats que obtinguen la major puntuació.  
  
Tercer. Duració  
Els efectes d'aquest concert s'iniciaran l'1 de desembre de 2022 i finalitzaran en tot cas el dia 31 de juliol de 2024, sense perjudici de la possible pròrroga, de conformitat amb els articles 2 i 14 de la resolució de convocatòria.  
  
Quart. Obligacions  
D'acord amb l'article 24 de la convocatòria de referència, són obligacions específiques de les entitats titulars dels serveis concertats, a conseqüència de l'acord d'acció concertada i formalització del concert, sense perjudici de les establides en les normes d'aplicació, les següents:  
  
a) Posar a la disposició de la Generalitat el servei previst en el concert, així com admetre a totes les persones usuàries que li designen els òrgans competents.  
b) Mantindre els requisits i les ràtios de personal segons es determina en la tipologia del recurs i en l'annex tècnic, durant el període de vigència del concert.  
c) Prestar el servei gratuïtament a les persones usuàries, de manera que no pot percebre cap quantitat que, directament o indirectament, supose una contrapartida econòmica pels serveis objecte del concert.  
d) Fer constar en la seua documentació i en la seua publicitat, al costat de la denominació de l'entitat i/ o servei, la condició de servei concertat integrat en el Sistema Públic Valencià de Serveis Socials, en el termini màxim de 15 dies des de la formalització del concert social.  
  
Igualment hauran de fer constar aquesta condició en la retolació i publicitat exterior de la seu en què presta el servei.  
e) Utilitzar el logotip oficial del Pla de recuperació, transformació i resiliència (PRTR), a més de l'emblema de la Unió Europea acompanyat del text «Finançat per la Unió Europea Next GenerationEU», per a això hauran d'accedir a l'enllaç següent web:   
https://planderecuperacion.gob.es/identidad-visual.  
Quan es mostre en associació amb un altre logotip, l'emblema de la Unió Europea haurà de mostrar-se almenys de forma tan prominent i visible com els altres logotips. L'emblema ha de romandre diferent i separat i no pot modificar-se afegint altres marques visuals, marques o text. A part de l'emblema, no podrà utilitzar-se cap altra identitat visual o logotip per a destacar el suport de la Unió Europea.  
f) Assegurar l'adopció de mesures dirigides a previndre, detectar, comunicar i corregir el frau i la corrupció, i previndre el conflicte d'interessos i el doble finançament recollits en el Reglament UE 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
g) Facilitar les seues dades identificatives: NIF, nom o raó social, i domicili fiscal, d'acord amb el que s'estableix en l'annex IV.B de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, abans esmentada.  
L'entitat haurà d'acceptar la cessió de les dades entre les administracions públiques implicades per a complir el que s'estableix en la normativa europea aplicable, i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals. Aquesta obligació haurà de ser complida també per les entitats o empreses que, en el seu cas, es contracten per a les activitats de caràcter accessori establides en l'article 26, Contractació d'activitats accessòries amb tercers, de l'annex I d'aquesta convocatòria.  
  
h) Garantir el compliment dels principis transversals establits en el Pla de recuperació, transformació i resiliència i que pogueren afectar l'àmbit objecte de gestió.  
i) Complir en tot moment les condicions tècniques a les quals se subjecta el concert i mantindre els nivells de qualitat en la prestació assistencial.  
j) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que pogueren presentar les persones usuàries.  
k) Complir i seguir les instruccions i directrius tècniques que formulen els òrgans competents de la conselleria per al desenvolupament de l'activitat, i garantir la prestació adequada del servei.  
l) Disposar d'un òrgan de participació segons les indicacions establides en l'annex tècnic.  
m) Tindre almenys la meitat del personal d'atenció directa de la plantilla del servei amb una relació contractual de caràcter indefinit.  
n) Conservar les nòmines, les factures i els documents comptables de valor probatori equivalent durant un període de cinc anys.  
Així mateix, com a condicions tècniques obligatòries, l'entitat concertant haurà de:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del centre o servei, així com de les contingències derivades de lesió o defunció d'aquest personal i de les persones usuàries en cas d'accident o a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que existisca limitació per anualitat de l'assegurança, segons estableix la disposició addicional huitena del Decret 181/2017.  
b) Desenvolupar les actuacions de control i seguiment de les actuacions concertades que s'estipulen en l'article 25 d'aquesta disposició, amb la finalitat de garantir en tot moment la qualitat del servei.  
  
c) Adoptar totes les mesures necessàries per a complir les obligacions de protecció de dades de les persones usuàries i per a garantir el deure de reserva del seu personal, d'acord amb el que s'estableix en l'article 13.3 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda durant l'estada de la persona en el servei, i és l'òrgan competent de l'Administració concertant la secció corresponent de la direcció territorial.  
Igualment, les entitats estan obligades a complir la legislació laboral vigent i les obligacions que comporta el conveni col·lectiu sectorial autonòmic d'aplicació vigent.  
A més, estan obligades a facilitar la funció inspectora per part dels Serveis d'Inspecció de Serveis Socials i a assumir les actuacions de control financer que corresponga a la Intervenció General de la Generalitat Valenciana.  
  
Cinqué. Justificació  
L'entitat signant del concert estarà obligada a justificar la prestació del servei i el compliment de les obligacions derivades d'aquest per l'abonament d'aquests, en els termes establits en l'article 20 de la convocatòria.  
Amb aquesta finalitat haurà de presentar, amb caràcter mensual i per via telemàtica, la documentació exigida en l'annex II de condicions tècniques en les direccions territorials de la Vicepresidència i Conselleria d'Igualtat i Polítiques Inclusives; la documentació justificativa haurà de remetre's en els cinc primers dies del mes següent, a través de l'enllaç següent de la guia PROP   
https://www.gva.es/va/inicio/procedimientos'id\_proc=22565&version=amp  
  
Sisé. Pagament  
El pagament del cost del concert social es realitzarà en els termes establits en l'article 21 de la convocatòria de referència que estableix que:  
«1. Amb caràcter general, el pagament del concert es realitzarà amb la justificació prèvia per l'entitat concertada de la realització del servei. A aquest efecte, la conselleria competent en matèria de serveis socials tramitarà mensualment la proposta de pagament del cost del concert social per lot concertat, d'acord amb els mòduls econòmics fixats en l'annex de la convocatòria i el document de formalització corresponent.  
  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. No obstant això, quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada amb una estimació de l'import, calculada a partir dels mòduls aplicables, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, en el seu cas, de reintegrament de l'import indegudament percebut.»  
  
Seté. Publicació  
Publicar la resolució proposada en el Diari Oficial de la Generalitat Valenciana, tal com s'estableix en la resolució de convocatòria.  
La resolució proposada esgota la via administrativa i de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta es podrà interposar potestativament un recurs de reposició davant el mateix òrgan que l'ha dictada, en el termini d'un mes comptador des de l'endemà de la notificació, o bé pot interposar-se directament recurs un contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
València, 30 de novembre de 2022.- La vicepresidenta i consellera d'Igualtat i Polítiques Inclusives (p. d. R 27.05.2022), la directora general d'Infància i Adolescència: Rosa Josefa Molero Mañes.